
Esipuhe

Tähän kirjaan on otettu kokoelma Hitlerin pöytäpuheita
vuosilta 1941 - 1942. Englannin-kielinen kokoelma on laajempi ja
siinä pöytäpuheita – tosin harvenevasti - on aina vuoteen 1944
asti. Tähän kirjaan on valikoitu suomalaisen lukijan kannalta
kiinnostava otos. Tutkijat luonnollisesti lukevat kokonaisen
kokoelman Englannin tai muilla kielillä.

Historioitsija
Trevor-Roper, jota pidetään Hitlerin viimeisten vaiheiden
asiantuntijana, on kirjoittanut esipuheen englanninkieliseen
laitokseen. Hänen mukaansa Hitler ei suinkaan ollut hullu, vaan
hänellä oli tutkimisen arvoinen mieli ja kapasiteetti ajatella.
Hitlerin ajattelun tutkiminen on yhtä lailla tärkeää kuin
esimerkiksi Bismarckin tai Leninin ajattelun tutkiminen. Hänen
mukaansa näitä Hitlerin pöytäpuheita onkin syytä lukea sellaisella
tavalla, että eläytyy siihen hetkeen, josta eteenpäin Hitler pohtii
politiikkaansa.

Nämä ns.
pöytäpuheet, jotka Martin Bormann kirjasi ylös ovat huomattavasti
merkittävämpi lähde Hitlerin persoonan ymmärtämiseen kuin
viralliset puheet tai dokumentit.

Me tiedämme
lopputuloksen ja pidämme sen perusteella Churchillia visionäärinä,
joka jo v. 1933 oivalsi kansallissosialistisen Saksan muodostaman
uhkan, mutta vuonna 1940, Churchillin nousua pääministeriksi
pelättiin ja häntä pidettiin tasapainottomana henkilönä, jonka
katsottiin rakentaneen politiikkansa Englannin voimat ylittävää
tehtävää varten ennen maailmansodan puhkeamista ja Chamberlainia
puolestaan pidettiin viisaana miehenä, joka teki rauhan v. 1938
Hitlerin Saksan kanssa tiedostaen puutteet oman maansa
sotilaallisessa voimassa.

Trevor-Roper näkee
eräänä syynä Hitlerin ajattelun väheksymiselle sen, että monet
Hitlerin läheisyydessä työskennelleet alaiset ovat muistelmissaan
korostaneet Hitlerin vulgaarisuutta ja brutaalisuutta, jonka he
koulutettuina ihmisinä kenties tiedostivatkin. He ovat kuitenkin
väheksyneet Hitlerin ajattelua pitkälti pelastaakseen oman nahkansa
tai maineensa. He ovat kuvanneet itsensä voimattomiksi Hitlerin
demonisen tahdon edessä. Trevor-Roper näkee samanlaisten tekosyiden
olevan tyypillisiä kaikkien historiassa epäonnistuneiden
vallankumousten jälkeen. Myös Oliver Cromwellin vallankumouksessa
maineensa tahranneet ihmiset korostivat Cromwellin olleen
machiavellimäinen manipulaattori ja diabolisen petollinen henkilö.
Trevor-Roperin mukaan tämä kertomus hyväksyttiin pitkälti
sellaisenaan aina siihen asti kuin Thomas Carlyle julkaisi
1800-luvulla Cromwellin kirjeet ja puheet. Trevor-Roper näkee tämän
olevan yrityksissään epäonnistuneiden vallankumouksellisten osa
historiassa.

Trevor-Roper näkee
juuri tällaisten käsillä olevien rehellisten kuvausten olevan
arvokkaita historiallisia dokumentteja. Esimerkkinä kyseenalaisesta
historiallisesta arvosta Trevor-Roper näkee Goebbelsin päiväkirjat,
jotka tehtiin nimenomaan julkaistaviksi. Kritiikkiä pöytäpuheita
kohtaan on esitetty kuitenkin sen johdosta, että Martin Bormann
toimitti ne. Monet Hitlerin ajattelua tunteneet aikalaiset ovat
sanoneet Bormannin valikoineen Hitlerin puheista kohtia, jotka
saavat Hitlerin vaikuttamaan ateistiselta, vaikka häntä on kuvattu
syvästi katoliseksi monien paikalla istuneiden mukaan.

Hitlerin
pöytäpuheita oli koottu ensimmäisen kerran vuosina 1932–34, mutta
Rauschning niminen loikkari julkaisi nuo puheet Englanniksi Hitler
Speaks- nimisenä teoksena v. 1939. Niissä Hitlerin tavoitteet ja
ajattelu avautui maailman luettavaksi, kuten Raushning halusi,
mutta vain harva osasi ottaa niitä todesta. Se ei ole ihme, sillä
usein jopa Hitlerin Taisteluni teoksen oli diplomaattipiireissä
lukenut yleensä vain Neuvostoliiton suurlähetystön ihmiset.

Hitler oli
erittäin aktiivinen puhuja pienessä lähipiirissä. Hänen puheensa
innostivat kuulijoita varsin yhtenäisen näkemyksen mukaan. Yleensä
hän puhui yksin ja muut kuuntelivat, mutta usein hän piti siitä,
että joku läsnäolija esitti, jonka kommentin.


Pöytäkeskusteluissaan Hitler kertoi usein erityisesti omasta
loisteliaasta taistelunsa kaudesta (kampfzeit). Tämä oli sellaista
tietoa, mitä vain paikalla olleet saattoivat etuoikeutettuina
kuulla suoraan Hitleriltä. Niinpä vähitellen alkoi esiintyä
halukkuutta saattaa nuo ”mestarin” puheet myös jälkipolvien
tietoisuuteen. Erityisesti uskollinen puolueaktiivi ja Hitlerin
uskottu Martin Bormann sai luvan kirjauttaa nuo puheet kirjalliseen
muotoon. Alkuun Hitlerin pöytäseuruetta häiritsemätön
puoluevirkailija sai kirjata muistiin merkittävimpiä asioita
puheesta, jotka Hitler puhui. Martin Bormannin tehtäväksi jäi
tarkastaa nuo merkinnät.

Vuoden 1941
heinäkuun seitsemännen päivän jälkeen puoluevirkailija osallistui
säännöllisesti Hitlerin lounaalle ja kirjasi puhetta ylös. Tuohon
tehtävään ryhtyi Heinrich Heim niminen herra. Kuunneltuaan hiljaa
sivussa Hitlerin puhetta ja lounaan päätyttyä hänellä oli tapana
muistiinpanojensa pohjalta sanella keskustelujen sisältö Bormannin
konekirjoittajalle, joka puolestaan lähetti kopion Martin
Bormannille. Martin Bormann tarkasti käsikirjoituksen ja korjasi
välillä sitä tai lisäsi siihen jotain. Sitten Bormann päiväsi ja
arkistoi pöytäpuheet. Heinrich Heimin ollessa erityistehtävissä
Pariisissa maaliskuun yhdennentoista 1942 jälkeen, hänen sijallaan
tuota tehtävää hoiti Henry Picker niminen henkilö kunnes Heim
palasi takaisin neljän kuukauden kuluttua. Intiimimmistä
keskustelluista, joihin ei otettu paikalle muita. Muistiinpanot
teki Martin Bormann itse.

Syyskuussa 1942
näiden pöytäpuheiden systemaattinen kirjaaminen lopetettiin.
Samalla loppui myös Hitlerin lounaat pääesikunnan kenraalien
kanssa. Hitlerin puheita kuitenkin kirjattiin suoraan Martin
Bormannin tai jonkin Heimiä seuranneen henkilön toimesta. Hitlerin
yksinpuhelu jatkui, mutta erityisesti Stalingradin tappion jälkeen
Hitler vetäytyi yksinäisyyteen ja söi usein yksin koiransa
kanssa.

Eräs Hitlerin
naispuolisista sihteereistä muistaa Stalingradin tappion jälkeen
Hitlerin muuttuneen. Hän ei enää kuunnellut musiikkia ja ihmiset
hänen ympärillään saivat kuunnella Hitlerin yksinpuhelua entistäkin
enemmän, mutta niiden sävy ja aiheet muuttuivat. Hitler alkoi
enenevässä määrin puhua taisteluajoistaan, Wienin ajastaan ja pohti
mikrokosmoksen ja makrokosmoksen ongelmaa. Tuon sihteerin mukaan
ympärillä olevat tiesivät jo etukäteen puheiden tarinat ja mitään
uutta ei tullut esiin. Niinpä ympärillä olleet ikävystyivät niiden
kuunteluun. Maailman tapahtumista tai sotatapahtumista ei puhuttu.
Niistä oli tullut tabuja.

Trevor-Roper
haluaa pohtia Hitlerin historiakuvaa, sillä historiantajulla oli
Hitlerin ajattelussa varsin keskeinen asema. Hänen mukaansa Hitler
näki Spenglerin tavoin historian olevan eri aikakausien ketjua,
joita määritti niiden kulttuurit ja sosiaaliset organisaatiot ja
aatteet. Hän näki keski-aikaisen saksalaisen kulttuurin tulleen
syrjäytetyksi läntisessä Euroopassa nousseen kapitalismin toimesta.
Hitler uskoi modernin yhteiskunnan puolestaan olevan mätä ja
kuoleva. Samalla tavalla hän pohti Rooman aikoinaan mädänneen ja
tulleen syödyksi juutalais-kristillisyyden toimesta. Hitler uskoi
jonkinlaiseen historiallisen kulun rautaiseen lakiin.

Hitler näki
merivaltojen, joita Portugali, Hollanti ja Britannia olivat, ajan
olevan ohi. Entisinä aikoina merivallat olivat kyenneet
kommunikoimaan laajoilla alueilla. Nyt ajat olivat muuttuneet
rautateiden, teiden ja moottoriajoneuvojen sekä lentokoneiden
ansiosta. Näin hän uskoi tulevan maailmanvallan kuuluvan laajalle
maavallalle. Hitler itse oli puhtaasti maan ihminen, joka Euroopan
sydämestä kotoisin olleena oli tuskin nähnyt merta.

Hitlerin
pakkomielle teitä ja maa-armeijoita kohtaan tulee ilmi näistä
pöytäpuheista. Hitler tunnusti, että mikään ei kiinnostanut häntä
nuorena niin kuin Nansen ja Sven Hedin. Hänellä oli jopa kaiken
sodan keskellä aikaa ottaa ikääntynyt Sven Hedin vastaan ja
keskustella hänen kanssaan niistä laajoista aroista joilla
taisteltiin.

Hitlerin
mielikuvituksessa muinaisen Rooman tieverkosto tai Inkojen tiet
Perussa olivat hohdokkaassa asemassa. Hitleriä kiehtoi saksalaisten
autobahnien verkosto Klagenfurtista Trondheimiin ja Hampurista
Krimille. Jopa muistellessaan taistelunsa kultaisia vuosia Hitler
usein muisteli automatkojaan saksalaisilla autobahneilla.

Hitler näki
tulevan maamahdin olevan joko Saksa tai Venäjä. Saksalaiset
geopolitiikan tutkijat uskoivat tuon mahdin olevan Venäjä, jolla
oli suurempi miesvahvuus ja venäläiset olivat jo valmiiksi Euroopan
ja Aasian keskuksessa. Siksi he eivät nähneet Saksan hallitsevan
tuota aluetta yksin ja suosittelivat mieluumminkin liittoa Venäjän
kanssa.

Lukijat saavat
itse pohtia Hitleriä ajattelijana. Trevor-Roper kuvasi häntä
suureksi yksinkertaistajaksi, joka oli lukenut paljon – toisin kuin
usein ajatellaan.

Tämän teoksen
pohjana oleva ns. Bormann-Vermerke on tällä hetkellä sveitsiläisen
M. Francois Genoudin hallussa. Tri Henry Picker, joka otti muistiin
näitä Hitlerin puheita, on omien muistiinpanojensa pohjalta
julkaissut kirjan, jonka hän on jakanut teemojen – ei päivien –
mukaan. Niissä on mukana hänen edeltäjänsä Heinrich Heimin
muistiinpanoja, joita hän sai edeltäjältään. Ensimmäisen kerran
Hitlerin pöytäpuheita julkaistiin v. 1953.






I.Nordling,
suomentaja












5.7.1941
lauantai

(arjalaisista ja
venäläisistä)






Mitä tarvitsemme?
Me tarvitsemme kollektiivisen maailmankuvan miten haluamme elää ja
idean meidän elämäntavastamme yleensä.

Meidän on tehtävä
selkeä ero fasistisen kansanliikkeen ja venäläisen kansanliikkeen
välille. Fasistinen liike on spontaania paluuta muinaisen Rooman
traditioihin. Venäläinen liike puolestaan on pohjimmiltaan
pyrkimystä kohti anarkiaa.

Vaistonvaraisesti
venäläinen ei halua kehittyneitä yhteiskuntamuotoja. Jotkut ihmiset
voivat elää sillä tavalla, että perheiden kokoelma ei tee
yhtenäistä kokonaisuutta. Vaikka Venäjä onkin kyhännyt kokoon
yksikön, joka länsimaisessa mielessä täyttää valtion tunnusmerkit,
niin se ei ole luontainen sille.

Onkin totta
tietyssä mielessä, että jokainen ihmisen kulttuurinen tuotos,
jokainen kauneutta sisältävä asia voi syntyä vain ponnistelun
avulla, jota kutsumme kasvatukseksi.

Arjalaiset ihmiset
ovat erityisen aktiivisia. Krümelin kaltainen mies voi työskennellä
aamusta iltaan. Toinen puolestaan kykenee ajattelemaan koko ajan.
Italialainen puolestaan on ahkera kuin muurahainen. Venäläisen
silmissä kulttuuria kannattelee pelkästään vodka. Hänen
ihannetilansa on tehdä vain kaikkein välttämättömin. Meidän
käsityksemme työstä (ja enemmästä työstä) on hänelle jonkinlainen
kirous.

Venäjällä tuskin
mitään on mahdollista ilman ortodoksipapin apua. Vain pappi on
kyennyt selittämään venäläiselle työn välttämättömyyttä, lupaamalla
enemmän onnea tulevassa elämässä.

Venäläinen ei
koskaan pysty saamaan järkeään toimimaan ilman ulkopuolista pakkoa,
sillä hän ei kykene organisoimaan itseään. Jos venäläisellä onkin
jonkinlainen organisaatio annettu, on siitä kiittäminen arjalaista
verta. Juuri tuo pisara arjalaista verta on saanut venäläiset
luomaan jotakin ja luomaan organisoidun valtion. Tästä seuraa, että
mitä kovempi maan hallinto on, sitä paremmin maa pysyy tasapainossa
ja oikeus-järjestys säilyy. Hevonen, jota ei jatkuvasti hallita ja
käsketä alkaa vikuroimaan ja unohtaa silmän räpäyksessä kaikki
sille opetetut asiat. Samoin on laita venäläisen, joka kuin
vaistonvaraisesti ohjautuu kohti luonnon tilaa. Ihmiset lainaavat
amerikkalaisten kertomuksia rancheilta paenneista hevosista, jotka
ovat muodostaneet villihevoslaumojaan. Niin helppoa on eläimen
palata alkutilaansa! Venäläiselle paluu luonnontilaan merkitsee
paluuta primitiivisiin elämän muotoihin. Perhe on olemassa, nainen
katsoo lastensa perään kaikkine äidintunteineen. Mutta venäläinen
ei halua enempää. Hänen reaktionsa omaa vapauttaan rajoittavaa
organisoitua valtiota vastaan on brutaali ja alkeellinen, kuten
naisen reaktiot yleensä. Kun valtio hajoaa, alkaa venäläinen
valituksensa. Tämä halu palata luonnon tilaan on tullut esiin
kaikissa venäläisten vallankumouksissa. Venäläisille tyypillinen
vallankumouksen muoto on nihilismi.

Luulen, että öljyä
on vielä monissa paikoissa. Kivihiilen suhteen kulutamme
luonnonvarojamme ja samalla teemme reikiä maakerrokseen. Öljyn
suhteen saattaa olla, että kokonaisia öljy-järviä täyttyy meille
tuntemattomista lähteistä.

Ei ole
epäilystäkään siitä, että ihminen on kaikkein vaarallisin mikrobi
maan päällä. Hän kaivaa maata jalkojensa alta ja haaskaa tuotteita,
jotka saattavat olla korvaamattomia toisissa paikoissa. Mikäli
tähän ongelmaan paneutuu tarkemmin, saattaa havaita syyn mistä
maailmaan ajoittain tulevat katastrofit johtuvat.




Yö
5.-6.7.1941

(Tiet lyhentää
välimatkoja – Ural rajana)

Krimin kauneudet ovat pian saksalaisten ulottuvilla –
kiitos autobaanojen. Siitä tulee Riviera meille. Kreeta on auringon
polttama. Kypros olisi ihastuttava, mutta Krimille pääsemme teitä
pitkin. Matkalla on Kiova! Samoin Kroatia on oikea turismin
paratiisi meille. Uskon sodan jälkeen olevan suurta huvia
tiedossa.

Tiet ovat
persoonattomia rautateitä parempia tuomaan ihmiset yhteen. Mikä
kehitys onkaan meneillään kohti yhtenevää Eurooppaa! Samoin kuin
autobahnit ovat rikkoneet raja-aidat Saksan sisällä, tulevat ne
repimään raja-aidat nurin myös koko Euroopasta. Niille, jotka
kysyvät riittääkö rajaksi Uralin vuoret, vastaan rajat on vedettävä
sinne asti. Tärkeintä on, että bolsevismi kitketään pois juurineen.
Mikäli tarvetta esiintyy myöhemmin, on edettävä aina sinne asti
missä esiintyy vastarintaa. Moskova, tuon opin keskus, on
hävitettävä heti kun sen rikkaudet on saatu turvaan. Missään
oloissa meidän ei tule tehdä yhteistyötä moskovalaisten
proletaarien kanssa. Joka tapauksessa Pietari on monin verroin
kauniimpi kaupunki kuin Moskova.

Yö
11.–12.7.1941

Uskoakseni se,
joka pohtii maailmankaikkeutta silmät avoimina, on kaikkein
hurskain. Ei pelkästään uskonnollisessa mielessä, vaan myös pysyen
harmoniassa kaikkeuden kanssa.

Viime vuosisadalla
tieteen kehitys vei liberaalit harhaan nostamalla ihmisen luonnon
herraksi ja julistaessaan ihmisen pian hallitsevan myös avaruutta.
Tarvitaan kuitenkin vain pieni myrsky ja kaikki menee nurin kuin
korttipakka. Joka tapauksessa meidän on syytä tuntea
lainalaisuudet, jolla elämä kulkee ja luonnonlakien tuntemus auttaa
meitä kehityksen tiellä. Siitä miksi nämä lait ovat, emme saa
koskaan vastausta. Asiat vain ovat niin ja mielemme ei
yksinkertaisesti kykene miettim

